Diari Oficial de la Generalitat Valenciana


Sumari del DOGV 3332, del 17-09-1998 (1998/7848)

ORDRE de 3 de setembre de 1998, de la Conselleria de Benestar Social per la qual es modifica l'import global màxim de les subvencions a clubs esportius d'elit de la Comunitat Valenciana, amb participació en competicions oficials internacionals i/o de màxima categoria nacional d'esport no professional, per a l'any 1998, establit en l'Ordre de 16 de febrer de 1998, d'aquesta Conselleria.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3332

Data del DOGV
:   17-09-1998

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   1998/7848


Data del document
:   03-09-1998

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 3 de setembre de 1998, de la Conselleria de Benestar Social per la qual es modifica l'import global màxim de les subvencions a clubs esportius d'elit de la Comunitat Valenciana, amb participació en competicions oficials internacionals i/o de màxima categoria nacional d'esport no professional, per a l'any 1998, establit en l'Ordre de 16 de febrer de 1998, d'aquesta Conselleria. [1998/7848]
  
Mitjançant l'Ordre de 16 de febrer de 1998, de la Conselleria de Benestar Social, es covocaven les subvencions destinades a clubs esportius de la Comunitat Valenciana, amb participació en competicions oficials internacionals i/o de màxima categoria nacional d'esport no professional, per a l'any 1998, i s'aprovaren les bases reguladores de la concessió d'aquestes (DOGV núm. 3204, de 16 de març de 1998).
  
En la disposició primera de l'esmentada Ordre s'establia l'import global màxim de trenta-sis milions cinquanta mil pessetes (99.187.250 PTA), a càrrec de l'aplicació pressupostària 05.48.913.64 4 codi comptable 2170 dels Pressupostos de la Generalitat Valenciana per al 1998.
  
Una transferència de crèdit entre línies de subvenció, ha permés modificar a l'alça la dotació de la línia de subvenció que financia la convocatòria en un import de trenta milions cinc-centes mil pessetes.
  
Es per això, fent ús de les competències en matèria d'esport assignades pel Decret 4/1997, de 26 de febrer, del president de la Generalitat Valenciana a la Conselleria de Benestar Social, i d'acord amb el que disposa l'article 35 de la Llei 5/1983, de 30 de desembre , del Govern Valencià.
  
DISPOSE
  
Primera
  
Modificar l'import global màxim de les subvencions a clubs esportius de la Comunitat Valenciana als quals fa referència la disposició primera de l'Ordre de 16 de febrer de 1998, de la Conselleria de Benestar Social (DOGV núm. 3.204, de 16 de març de 1998), que es va fixar en seixanta-sis milions cinc-centes cinquanta mil pessetes ( 30.003.684 PTA).
  
Disposicions finals
  
Primera
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
Segona
  
Per al correcte desenvolupament i execució del que disposa aquesta ordre, es delega en el director general de l'Esport la facultat per a dictar les resolucions de concessió de noves subvencions, si les hi haguera, i també per a dictar les resolucions necessàries per a la seua aplicació.
  
Contra aquesta ordre, que esgota la via administrativa, s'hi podrà interposar un recurs contenciós administratiu davant la sala contenciosa administrativa del Tribunal Superior de Justícia de la Comunitat Valenciana, en el termini de dos mesos comptadors des del dia de la seua publicació. La interposició del recurs requerirà comunicació prèvia a la Conselleria de Benestar Social.
  
Tot això d'acord amb el que disposen els articles 57 i 58 de la Llei Reguladora de la Jurisdicció Contenciosa Administrativa i l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
València, 3 de setembre de 1998
  
La consellera de Benestar Social